ԻՆՔՆԱԿԵՆՍԱԳՐՈՒԹՅՈՒՆ

 (ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԱՆՀԱՏԱԿԱՆ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)

**Հայաստան**

**«Աշխատանքի էլեկտրոնային բորսա»**

**EFSD դրամաշնորհ**

**Առաջադրանքի անվանումը՝ Աշխատանքի էլեկտրոնային բորսա» միասնական պետական առցանց հարթակի ստեղծման տեխնիկական առաջադրանքի լրամշակման ծառայությունների մատուցման համար**

**Հղման համար՝ EFSD - ELE-CS/1/2022**

Հայաստանի Հանրապետությունը ֆինանսավորում է ստացել Կայունացման և զարգացման Եվրասիական հիմնադրամից (EFSD) «Աշխատանքի էլեկտրոնային բորսա» աջակցման ծրագրի համար և նպատակ ունի միջոցների մի մասը օգտագործել խորհրդատվական ծառայությունների համար։

Խորհրդատվական ծառայությունները («Ծառայությունները») ներառում են լրամշակել Պատվիրատուի կողմից արդեն մշակված գործատուների և աշխատանք փնտրողների համար հասանելի Աշխատանքի էլեկտրոնային բորսա պետական հարթակի նախագծման, մշակման, թեստավորման, տեղադրման և ներդրման տեխնիկական առաջադրանքը:

Առաջադրանքի ընդհանուր տևողությունը 30 օր է։ Ծառայությունների մեկնարկը նախատեսվում է 2022 թվականի հոկտեմբերի 17-ին։

Տեխնիկական առաջադրանքի (ՏԱ) հանձնարարության մանրամասները կցված են այս հարցմանը՝ հետաքրքրություն արտահայտելու համար։

«Նորք» սոցիալական ծառայությունների տեխնոլոգիական և իրազեկման կենտրոն» հիմնադրամը, որը հանդես է գալիս որպես ծրագրի իրականացման խումբ («ԾԻԽ») այժմ հրավիրում է իրավասու անձանց («Խորհրդատուներ»)՝ արտահայտելու իրենց հետաքրքրությունը Ծառայությունների մատուցման հարցում: Հետաքրքրված անձինք պետք է տրամադրեն անգլերեն ինքնակենսագրություն (CV), որը ցույց կտա, որ նրանք ունեն պահանջվող որակավորում և համապատասխան փորձ Ծառայությունները կատարելու համար: Որակավորման պահանջներն են.

* Առնվազն 3 տարվա աշխատանքային փորձ որպես անհատական խորհրդատու կամ կոնսորցիումի մաս՝ ծրագրային ապահովման մշակման/ծրագրավորման և բիզնես գործընթացների վերլուծության ոլորտում։ Զբաղվածության ոլորտում կամ աշխատաշուկայում տեղեկատվական հարթակի ստեղծման մասնակցությունը, որը համադրելի է Աշխատանքի էլեկտրոնային բորսա պետական հարթակի հետ, կդիտվի որպես առավելություն։
* Վերջին 5 տարիների ընթացքում (2017-2022թթ.) Հայաստանի Հանրապետությունում կամ ԵԱՏՄ և ԵՄ երկրներում առնվազն 2 պայմանագրերի հաջող իրականացում, որոնք նախատեսում են նման տեղեկատվական համակարգերի գործարկման տեխնիկական աջակցության մշակում, տեղադրում և տրամադրում: Տարբեր աղբյուրներից (ներքին և արտաքին) ավտոմատացված տվյալների հավաքագրման փորձ, որը ներառում է հաշվետվությունների մշակումը, պահպանումը և վարումը, կհամարվի նմանատիպ փորձ, եթե այն ունի տվյալների համադրելի ծավալ և կառուցվածք, մասշտաբներ և անվտանգության միջոցներ:

 Ընտրության չափանիշներ.

* Ընդհանուր որակավորում և փորձ,
* Պահանջվող խորհրդատվական ծառայությունների ոլորտում որակավորում և փորձ,
* Առաջադրանքի պահանջներին համապատասխանություն,
* Լեզուների իմացություն (հայերեն, ռուսերեն, անգլերեն)

|  |
| --- |
|  |

Խորհրդատուն կընտրվի Անհատական խորհրդատուների ընտրության մեթոդի համաձայն, որը սահմանված է **Կայունացման և զարգացման Եվրասիական հիմնադրամի գնումների ընթացակարգերում (վերջին անգամ հաստատվել է 2018 թվականի նոյեմբերին):**

Լրացուցիչ տեղեկություններ կարող եք ստանալ ստորև նշված հասցեով՝ աշխատանքային ժամերին, Հայաստան, Երևան, 0069, Կարապետ Ուլնեցու 68, +(374-11) 50 18 06, ժամը 09:00-ից մինչև 18:00.

CV-ները պետք է գրավոր ներկայացնել ստորև նշված հասցեով անձամբ կամ էլեկտրոնային փոստով մինչև **2022 թվականի հոկտեմբերի 17-ը:**

**«Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ**

Հայաստան, Երևան 0069 , Կարապետ Ուլնեցի 68

Հեռ։ +(374-11) 50-18-06

E-mail: info@nork.am

Անահիտ Պարզյան, տնօրեն

Ստացողի պաշտոկանան վեբ կայք: [www.nork.am](http://www.nork.am), [www.nork.am/en/](http://www.nork.am/en/)

EFSD պաշտանական կայք: https://efsd.org/en/

**««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամ**

**Ծրագրի անվանումը՝ «Աշխատանքի էլեկտրոնային բորսա»**

**ՏԵԽՆԻԿԱԿԱՆ ԱՌԱՋԱԴՐԱՆՔ**

«Աշխատանքի էլեկտրոնային բորսա» միասնական պետական առցանց հարթակի ստեղծման տեխնիկական առաջադրանքի լրամշակման ծառայությունների մատուցման համար

1. **Հիմնական տեղեկատվություն**

«Աշխատանքի էլեկտրոնային բորսա» նախագծի (այսուհետ՝ նախագիծ) նպատակն է ապահովել Հայաստանի Հանրապետությունում գործատուների և աշխատանք փնտրողների միասնական պետական առցանց հարթակի ստեղծումը, որն այլընտրանքային հնարավորություն է՝ ուղղված աշխատաշուկայում առաջարկի և պահանջարկի հավասարակշռմանը, նպաստելով Եվրասիական տնտեսական միության (ԵԱՏՄ) շրջանակներում ինտեգրման գործընթացին և աշխատանքի միասնական շուկայի ձևավորմանը:

Նախագիծը ֆինանսավորվում է Կայունացման և զարգացման եվրասիական հիմնադրամի (EFSD) միջոցներից և բաղկացած է չորս բաղադրիչներից։

**«Աշխատանքի էլեկտրոնային բորսայի նախագծում, մշակում և ներդրում»** նախագծի 1-ին մասը ներառում է հետևյալ բաղադրիչները.

* 1. ԵԱՏՄ շրջանակներում նմանատիպ նախագծերի ներդրման փորձի ուսումնասիրություն
	2. Աշխատանքի էլեկտրոնային բորսայի պետական հարթակի մշակում, փորձարկում, տեղադրում և ներդրում՝ հասանելի գործատուներին և աշխատանք փնտրողներին

Սույն տեխնիկական առաջադրանքը նախատեսում է ծառայությունների մատուցում 1.2 բաղադրիչի իրականացումը նախապատրաստելու շրջանակներում։

1. **Տեխնիկական առաջադրանքի նպատակները**

Տվյալ տեխնիկական առաջադրանքի նպատակն է լրամշակել Պատվիրատուի կողմից արդեն մշակված գործատուների և աշխատանք փնտրողների համար հասանելի Աշխատանքի էլեկտրոնային բորսա պետական հարթակի նախագծման, մշակման, թեստավորման, տեղադրման և ներդրման տեխնիկական առաջադրանքը:

1. **Նախադրյալներ**

Ներկայումս Հայաստանի Հանրապետությունում՝ զբաղվածության ոլորտում աշխատանք փնտրողներին և գործատուներին ծառայությունների մատուցման բիզնես գործընթացները ավտոմատացված են տեղեկատվական համակարգում (այսուհետ՝ ՏՀ «Գործ»), որը կատարում է Հայաստանի Հանրապետությունում բնակչության զբաղվածության ոլորտում ծառայությունների մատուցման գործառույթները: Նշված ՏՀ-ն ներդրվել է 2003 թվականին։ «Գործ» ՏՀ-ի գործիքակազմը ներկայումս հնացած է և ունի մի շարք տեխնիկական և ֆունկցիոնալ խնդիրներ․

* «Գործ» ՏՀ-ն աշխատում է Internet Explorer բրաուզերի հետ: Քանի որ ներկայումս ՏՀ-ում օգտագործվող տեխնոլոգիաները հնացած են, դա դանդաղեցնում է աշխատանքը և սահմանափակում ՏՀ-ի օգտագործման հնարավորությունները:
* «Գործ» ՏՀ-ի տվյալների բազայում տվյալները հավաքագրվում են ASCII ձևաչափով, այսինքն, նյութը համակարգ մուտքագրելուց կամ համակարգից տվյալներ ստանալուց հետո վերջինիս ընթերցանության հետ կապված խնդիր է առաջանում (Data export): Այս դեպքում ի հայտ են գալիս տեխնիկական դժվարություններ, որոնք հաղթահարելի են, սակայն պահանջում են ճշգրտումներ և ՏՀ-ն օգտագործողների ժամանակային ռեսուրսի լրացուցիչ ծախսեր:
* «Գործ» ՏՀ-ի կառուցվածքը բարդ է ընկալման համար և գերծանրաբեռնված է տեղեկատվությամբ, ինչի արդյունքում օգտատերերը դժվարություններ են ունենում ՏՀ-ում գրանցվելու և անհրաժեշտ տվյալների որոնման հարցում։
* «Գործ» ՏՀ-ի կառուցվածքը հնացել է, դրա օպտիմալացումը նպատակահարմար չէ. օրենսդրության փոփոխությունների հետ կապված՝ կան բաժիններ, որոնք պետք է ջնջվեն կամ ավելացվեն։ Կան պետական ​​զբաղվածության ծրագրեր և հարակից բիզնես գործընթացներ, որոնք պետք է ավտոմատացվեն ՏՀ-ում, սակայն ՏՀ-ի առկա տեխնիկական ձևաչափը սահմանափակում է ավտոմատացման այդպիսի գործընթացները:
* «Գործ» ՏՀ -ում չկա առանձին ինտերֆեյս աշխատանք փնտրողների և գործատուների համար, ինչը մեծապես կհեշտացներ դիմումների ընդունումը և ծառայությունների առցանց ստացումը, և չէր պահանջվի համապատասխան գերատեսչություններ՝ օգտատերերի անձնական այցելությունը:

Վերոնշյալ խնդիրները լուծելու, ինչպես նաև աշխատանք փնտրողների և գործատուների համար Հայաստանում զբաղվածության ոլորտում ծառայությունները որակապես նոր մակարդակով ապահովելու նպատակով՝ խնայելով ժամանակ և ռեսուրսներ, նախատեսվում է նախագծել, մշակել և ներդնել տեղեկատվական համակարգ (պետական ​​առցանց հարթակ) «Աշխատանքի էլեկտրոնային բորսա», որը կներառի «Գործ» ՏՀ-ի բոլոր հիմնական գործառույթները, բայց միևնույն ժամանակ կլինի շատ ավելի հարմար և արդյունավետ օգտագործման մեջ։

«Աշխատանքի էլեկտրոնային բորսա» տեղեկատվական համակարգի մշակման և ներդրման արդյունքների հիման վրա «Գործ» ՏՀ-ն այլևս չի շահագործվի, իսկ «Աշխատանքի էլեկտրոնային բորսա» ՏՀ-ն ամբողջությամբ կփոխարինի «Գործ» ՏՀ-ին:

«Աշխատանքի էլեկտրոնային բորսա» առցանց հարթակի հիմնական առավելությունները կներառեն հետևյալը.

* «Աշխատանքի էլեկտրոնային բորսա» առցանց հարթակում երկու հիմնական մոդուլների առկայությունը՝ արտաքին և ներքին։ Արտաքին մոդուլի միջոցով աշխատանք փնտրողները և գործատուները կկարողանան ստեղծել և կառավարել իրենց անձնական պրոֆիլը, ստեղծել իրենց ռեզյումեն կամ տեղադրել աշխատանքի հայտարարություններ, փնտրել և գտնել աշխատող կամ աշխատանք, դիմել գործազրկության կարգավիճակի համար, մասնակցել պետական ​​զբաղվածության ծրագրերին և դիմել զբաղվածության ոլորտում այլ ծառայությունների համար: «Աշխատանքի էլեկտրոնային բորսա» առցանց հարթակի ներքին մոդուլը թույլ կտա լիովին ավտոմատացնել Միասնական սոցիալական ծառայության տարածքային կենտրոնների զբաղվածության բաժինների կողմից իրականացվող բիզնես գործընթացները, ինչը կբարձրացնի նրանց աշխատանքի արդյունավետությունը և կկրճատի ծախսվող ժամանակը` հարմարավետ ինտերֆեյսի և ժամանակակից լուծումների շնորհիվ:
* «Աշխատանքի էլեկտրոնային բորսա» առցանց հարթակի վերլուծական բլոկի առկայությունը հնարավորություն կտա Հայաստանի Հանրապետությունում ստանալ ճշգրիտ տվյալներ և զբաղվածության ցուցանիշների վիճակագրություն, ինչը կնպաստի զբաղվածության ոլորտում իրավական կարգավորման կատարելագործմանը և իրականացվող ծրագրերի արդյունավետության բարձրացմանը:
* Արտաքին տվյալների բազաների հետ ինտեգրումը թույլ կտա իրական ժամանակում ստանալ տվյալներ առաջնային աղբյուրներից՝ ինչի շնորհիվ կբարձրանա օգտատերերին մատուցվող հանրային ծառայությունների որակը:
1. **Տեխնիկական առաջադրանքի առարկան**

Խորհրդատուն պետք է․

Պատվիրատուի, ի դեմս ««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամի (այսուհետ՝ Պատվիրատու) հետ սերտ համագործակցությամբ առավել լիարժեք և ճշգրիտ տեխնիկական փաստաթուղթ ստանալու նպատակով ուսումնասիրի Պատվիրատուի կողմից մշակված Աշխատանքի էլեկտրոնային բորսա պետական հարթակի նախագծման, մշակման, թեստավորման, տեղադրման և ներդրման տեխնիկական առաջադրանքի առկա տարբերակը և իր կողմից իրականացված փորձաքննության հիման վրա ներկայացնի առաջարկներ տեխնիկական առաջադրանքի լրամշակման, մասնավորապես՝ տեղեկատվական համակարգի հետագա արդյունավետ մշակմանը, ներդրմանը և շահագործմանը միտված գործառութային նկարագրի և ենթադրվող տեխնիկական լուծումների վերաբերյալ, լրամշակի Պատվիրատուի կողմից մշակված տեխնիկական առաջադրանքը և Պատվիրատուին ներկայացնի փաստաթղթի վերջնական տարբերակը հաստատման։ Հաստատված տեխնիկական առաջադրանքը պետք է համապատասխանի նվազագույն պահանջներով հետևյալ կառուցվածքին՝

 **«ԱՇԽԱՏԱՆՔԻ ԷԼԷԿՏՐՈՆԱՅԻՆ ԲՈՐՍԱ» ՊԵՏԱԿԱՆ ԱՌՑԱՆՑ ՀԱՐԹԱԿԻ ՆԱԽԱԳԾՄԱՆ, ՄՇԱԿՄԱՆ, ՓՈՐՁԱՐԿՄԱՆ, ՏԵՂԱԴՐՄԱՆ ԵՎ ՆԵՐԴՐՄԱՆ ՏԵԽՆԻԿԱԿԱՆ ԱՌԱՋԱԴՐԱՆՔԻ ԿԱՌՈՒՑՎԱԾՔ**

Հապավումներ

1. Հիմնական տեղեկատվություն
	1. Հայաստանի Հանրապետությունում և այն երկրներում, որտեղ կատարվել է վերլուծություն՝ բնակչության զբաղվածության ոլորտում պետական առցանց հարթակների (նշելով առցանց հարթակների առավելություններն ու թերությունները) ընթացիկ իրավիճակը
	2. Հայաստանի Հանրապետության բնակչության զբաղվածության ոլորտի իրավական նորմերը
	3. Հարթակից օգտվող խմբերի նկարագրություն
	4. Առաջադրանքի նպատակը
2. «Աշխատանքի էլեկտրոնային բորսա» տեղեկատվական համակարգի նախագծման, մշակման, փորձարկման, տեղադրման և ներդրման նախագծի նկարագրություն
	1. Նախագծի մասնակիցներ/ նախագծի շահառուներ
	2. Ծրագրի մասնակիցների պատասխանատվության մատրիցան
	3. Նախագծի իրականացման հիմնական էտապները
	4. Նախագծի իրականացման կրիտիկական ուղու որոշում
	5. Ծրագրի իրականացման ժամանակացույցը (Գանտի դիագրամի ցուցադրմամբ)
	6. Նախագծի անհրաժեշտ թիմի նկարագրությունը, որը կներգրավվի առցանց հարթակի նախագծման, փորձարկման, մշակման, տեղադրման և իրականացման աշխատանքների մեջ (վերը նշված բոլոր հինգ քայլերը միասին, այսուհետ՝ «ստեղծում» կամ որպես «ստեղծում» բառի ածանցյալներ)։ Վերը նշված փուլերից յուրաքանչյուրի համար ծրագրի թիմի կազմը պետք է նկարագրվի առանձին
	7. Առցանց հարթակի նախագծի ստեղծման թիմի նվազագույն որակավորման պահանջներ
	8. Նախագծի հաղորդակցման մատրիցաներ
3. Ռիսկի գործոնների գնահատում
	1. Ռիսկերի նույնականացում, որոնք կարող են առաջանալ հարթակի ստեղծման գործընթացի ժամանակ
	2. Ռիսկերի վերլուծություն, որոնք կարող են առաջանալ հարթակի ստեղծման գործընթացի ժամանակ
	3. Ռիսկերի կառավարում, որոնք կարող են առաջանալ հարթակի ստեղծման գործընթացի ժամանակ
4. Նախագծի մոնիթորինգ
	1. Առցանց հարթակը ստեղծող թիմի խորհրդատուի կողմից նախագծի վերահսկման մեխանիզմների նկարագրություն
	2. Ժամանակավոր-ֆինանսական վերահսկողություն խորհրդատուի կողմից
	3. Ժամանակավոր-գործառութային վերահսկողություն խորհրդատուի կողմից
5. Առցանց հարթակի համառոտ նկարագրություն
	1. Առցանց հարթակի նկարագրություն
	2. Ենթահամակարգերի նկարագրություն
6. Առցանց հարթակի գործառութային ասպեկտներ
	1. Ֆունկցիոնալ ընդհանուր նկարագրություն
	2. Բիզնես գործընթացների մանրամասն նկարագրություն
	3. Ֆունկցիոնալ պահանջներ (ներառյալ կառավարման գործառույթները)
	4. Ֆունկցիոնալ մանրամասն նկարագրություն
	5. Դիզայն և ինտերֆեյսի մանրակրկիտ նկարագրություն
7. Տեխնիկական նախագիծ
	1. Տեղեկատվական հոսքերի կառուցվածքային նկարագրություն
	2. Տեղեկատվության նկարագրություն
		1. Մուտքային տեղեկատվության նկարագրություն
		2. Ելքային տեղեկատվության նկարագրություն
		3. Տվյալների բազայի ամբողջական նկարագրություն
	3. Առցանց հարթակի զարգացման մեթոդաբանություն, ծրագրավորման լեզուներ (front-end, back-end տեխնոլոգիա), տվյալների բազայի կառավարման համակարգ և օպերացիոն համակարգի ընտրության որոշում
	4. Տեխնիկական միջոցների կառուցվածքային նկարագրությունը
	5. Առցանց հարթակի ստեղծման և շահագործման համար անհրաժեշտ տեխնիկական միջոցների նվազագույն պահանջների նկարագրությունը
8. Առցանց հարթակի թեստավորում (անհրաժեշտ է, ի թիվս այլ բաների, նշել թեստավորման մեթոդները, թեստերի տեսակները, թեստավորման կարգը, թեստավորման տևողությունը)
9. Նախագծի ամփոփում
10. Առցանց հարթակը սպասարկող մասնագետների անհրաժեշտ թիմը պատրաստելու նվազագույն պահանջներ
11. Առցանց հարթակի կիբերանվտանգություն և տեղեկատվական հուսալիություն
	1. Առցանց հարթակի տեղեկատվական և կիբերանվտանգության պահանջներ
	2. Առցանց հարթակի հուսալիության պահանջներ
	3. Առցանց հարթակի փորձարկում՝ տեղեկատվության և կիբեռ սպառնալիքների նկատմամբ կայունության առումով (անհրաժեշտ է նշել թեստավորման մեթոդները, թեստերի տեսակները, թեստավորման ընթացակարգը, թեստավորման տևողությունը)
	4. Առցանց հարթակի հուսալիության փորձարկում (անհրաժեշտ է նշել, ի թիվս այլ բաների, թեստավորման մեթոդները, թեստերի տեսակները, թեստավորման կարգը, թեստավորման տևողությունը)
12. «Գործ» ՏՀ-ից դեպի «Աշխատանքի էլեկտրոնային բորսա» առցանց հարթակ տվյալների հոսքի պլան։
13. Առցանց հարթակի արժեք
	1. Առցանց հարթակի ստեղծման ենթադրյալ արժեքի գնահատում (մանրամասն հիմնավորումով և մանրամասն դասակարգմամբ)
	2. Առցանց հարթակի գործունեության պահպանման համար նախատեսված ծախսերի գնահատում (մանրամասն հիմնավորմամբ և մանրակրկիտ վերլուծությամբ)
14. Առցանց հարթակի սպասարկում շահագործման ընթացքում
15. Հավելվածներ

Տեխնիկական առաջադրանքի մշակելիս պետք է հաշվի առնել, որ վերջինիս արդյունքում պետք է մանրամասն նկարագրված լինեն ապագա տեղեկատվական համակարգի հետևյալ մոդուլները․

**Բովանդակության մոդուլներ**

*Առցանց հարթակ․*

* Տեղեկատվական մոդուլ, որի օգնությամբ առցանց հարթակի օգտատերերը կկարողանան տեղեկատվություն ստանալ Հայաստանի Հանրապետությունում բնակչության զբաղվածության ոլորտի նորությունների մասին:
* Օգտատիրոջ հաշվի ստեղծման մոդուլ։
* Առցանց հարթակի մուտքի մոդուլ, որը կունենա երկու հիմնական ինտերֆեյս․

*Աշխատանք փնտրող․*

* Աշխատանք փնտրողի գրանցում հետևյալ հիմնական տարբերակներով, գրանցում սոցիալական քարտի համարով և դրա միջոցով ավտոմատ նույնականացում Բնակչության պետական ​​ռեգիստրի տվյալների բազայում և գրանցում eID համակարգով։
* Ինքնակենսագրության ստեղծում
* Թափուր աշխատատեղերի հայտարարություններ։
* Գործատուների կողմից առաջարկվող աշխատանք փնտրողներին հետաքրքրող թափուր աշխատատեղերը որոնելու և զտելու հնարավորություն (այս բաժնում, ի թիվս այլ բաների, կլինի գործատուների և աշխատանք փնտրողների միջև հաղորդակցության գործիք (այնպես էլ աշխատանք փնտրողների և աշխատանք փնտրողների / գործատուների և գործատուների միջև))։
* Առցանց աշխատանքի հայտարարությունների մոդուլ։
* Զբաղվածության պետական-մասնավոր ծրագրեր։
* «Աշխատանք առանց սահմանների» (ԵԱՏՄ) միասնական որոնման համակարգի հետ ինտեգրում։
* Բնակչության զբաղվախության ոլորտում աշխատանք փնտրողի մասին վկայագրեր և այլ փաստաթղթեր, որոնք կարող են ավտոմատ կերպով ներբեռնվել հարթակից (Խորհրդատուի կողմից մշակվող տեխնիկական առաջադրանքը պետք է նախատեսի «Աշխատանքի էլեկտրոնային բորսայի» տվյալների բազաների հիման վրա վկայագրերի ավտոմատ ստեղծման գործիք)
* Ծանուցումներ։
* Հաճախ տրվող հարցեր։
* Առցանց չաթ-բոտ - արագ կապ ՄՍԾ-ի աշխատակցի հետ (այսուհետ՝ Միասնական սոցիալական ծառայություն);
* Կարգավորումներ

 *Գործատու*

* Գործատուի գրանցում / Իմ թափուր աշխատատեղերը, հետևյալ հիմնական տարբերակներով՝ գրանցում հարկ վճարողի համարով և դրա միջոցով ավտոմատ նույնականացում իրավաբանական անձանց պետական ​​ռեգիստրի բազայում։
* Թափուր աշխատատեղերի մասին այլ հայտարարություններ
* Գործատուին հետաքրքրող աշխատանք փնտրողներին որոնելու և զտելու հնարավորություն (այս բաժնում, ի թիվս այլ բաների, կլինի գործատուների և աշխատանք փնտրողների միջև հաղորդակցության գործիք (ինչպես նաև աշխատանք փնտրողների և աշխատանք փնտրողների / գործատուների և գործատուների միջև));
* Աշխատանք փնտրողների առցանց դիմումների մոդուլ՝ թափուր աշխատատեղին պատասխան ուղարկելու համար։
* Բնակչության զբաղվածության պետական և մասնավոր ծրագրեր
* Ինտեգրում «Աշխատանք առանց սահմանների» (ԵԱՏՄ) միասնական որոնման համակարգին։
* Զբաղվածության ոլորտում գործատուի մասին վկայագրեր և այլ փաստաթղթեր, որոնք կարող են ավտոմատ կերպով ներբեռնվել հարթակից։ (Խորհրդատուի կողմից մշակվող տեխնիկական առաջադրանքը պետք է նախատեսի «Աշխատանքի էլեկտրոնային բորսայի» տվյալների բազաների հիման վրա վկայագրերի ավտոմատ ստեղծման գործիք)։
* Ծանուցումներ։
* Հաճախ տրվող հարցեր։
* Առցանց չաթ-բոտ - արագ կապ ՄՍԾ-ի աշխատակցի հետ։
* Կարգավորումներ։

**ՄՍԾ ներքին համակարգը․**

* *Աշխատանք փնտրող․*
	+ Աշխատանք փնտրողների գրանցման մոդուլ, որում կարտացոլվեն վերջիններիս անձնական հաշիվներից ուղարկված հայտերը, ինչպես նաև ՀՀ Միասնական սոցիալական ծառայության տարածքային կենտրոնների աշխատակիցների կողմից թղթային ձևով ստացված դիմումների գրանցման համար։
	+ Աշխատանք փնտրողի անձնական գործը, որտեղ հավաքագրվելու են վերջինիս մասին բոլոր տվյալները, որոնք անհրաժեշտ են Հայաստանի Հանրապետության զբաղվածության ոլորտում ծառայությունների մատուցման համար։
	+ Աշխատանքի առաջարկ։
	+ Հայաստանի Հանրապետությունում զբաղվածության ոլորտի պետական ծրագրեր։
	+ Հղումներ և այլ փաստաթղթեր։
* *Գործատու։*
	+ Գործատուների գրանցման մոդուլ, որում կարտացոլվեն գործատուների կողմից իրենց անձնական աշխատասենյակներից ուղարկված հայտերը, ինչպես նաև Հայաստանի Հանրապետության միասնական սոցիալական ծառայության տարածքային կենտրոնների աշխատակիցների կողմից թղթային ձևով ստացված հայտերի գրանցման համար։
	+ Թափուր աշխատատեղեր։
	+ Առաջարկներ աշխատանք փնտրողների համար
	+ Հայաստանի Հանրապետությունում զբաղվածության ոլորտի պետական ծրագրեր։
	+ Հղումներ և այլ փաստաթղթեր։
* Հաշվետվությունների ավտոմատ ձևավորման համակարգ, որոնց ձևերը հաստատվել են ՀՀ կառավարության որոշումներով, Հայաստանի Հանրապետության աշխատանքի և սոցիալական հարցերի նախարարի հրամաններով և այլն՝ Վիճակագրական կոմիտե, ՀՀ աշխատանքի և սոցիալական հարցերի նախարարություն և այլ պետական մարմիններ ներկայացնելու համար: (Հաշվետվության ձևերի փաթեթը կտրամադրվի խորհրդատուին պատվիրատուի և խորհրդատուի միջև պայմանագիր կնքելուց հետո). Այս հաշվետվությունները օգտատերերի խնդրանքով ավտոմատ կերպով կձևավորվեն «Աշխատանքի էլեկտրոնային բորսա» առցանց հարթակի համապատասխան բաժնում՝ սահմանված ժամկետի, տարածքային հատկանիշի և այլ զտիչների համաձայն:
* Ֆինանսական հայտերի ձևավորման համակարգ, որոնք պետք է ավտոմատ կերպով գեներացվեն համակարգում գրանցված շահառուների տվյալների հիման վրա, ովքեր մասնակցում են զբաղվածության պետական ծրագրերին
* Օգտատերերի և գրացուցակների կառավարման մոդուլ, որը կօգտագործվի Աշխատանքի էլեկտրոնային բորսայի ադմինիստրատորի կողմից՝ ինտերֆեյսի օգնությամբ, օրինակ՝ ՄՍԾ-ի աշխատակիցների հաշիվը արխիվացնելու կամ գրացուցակներում արժեքներ ավելացնելու/խմբագրելու նպատակով։

**Տեխնիկական մոդուլներ։**

* Համակարգի ընդհանուր ֆունկցիոնալությունը ապահովող առանձին միկրոծառայություններ։
* Ցանցային ինտերֆեյսը (Gateway API) կամուրջ է օգտատիրոջ ինտերֆեյսի և առանձին միկրոծառայությունների միջև: Այն պետք է պատասխանատու լինի համակարգի օգտատերերի բոլոր հարցումների ստացման, համապատասխան միկրոծառայությունների և արձանագրությունների փոխակերպման համար:
* Տեղեկատվական համակարգի տվյալների բազա, որը հանդիսանում է համակարգի տվյալների հիմնական պահեստը:
* Տվյալների փոխանակման ծառայություններ, որոնք պետք է ՀՀ կառավարության փոխգործակցության հարթակի միջոցով ներքին տվյալների բազաներից տվյալներ տրամադրեն արտաքին տվյալների բազաներ։
* Գործառույթներ և գործիքներ, որոնք կապահովեն «Աշխատանքի էլեկտրոնային բորսա» ՏՀ-ի տեղեկատվական և կիբերանվտանգությունը, ինչպես նաև հուսալիությունը։

Մշակվելիք տեխնիկական առաջադրանքի վերաբերյալ լրացուցիչ պահանջներ/ տեղեկություններ.

* Տեխնիկական առաջադրանքը պետք է ենթադրի ժամանակակից և հուսալի ՏՏ տեխնոլոգիաների կիրառում։
* Տեխնիկական առաջադրանքը պետք է ներառի լուծումներ/ մոտեցումներ/ մեթոդներ, որոնք ուղղված են «Աշխատանքի էլեկտրոնային բորսա» հարթակում այնպիսի խնդիրների/թերությունների առաջացման կանխարգելմանը, որոնք առկա են «Գործ» ՏՀ-ում:

**Տեխնիկական առաջադրանքի մշակման ամբողջ ընթացքում խորհրդատուն կաշխատի պատվիրատուի հետ սերտ համագործակցությամբ՝ անհրաժեշտ փաստաթղթերի մշակման համար անհրաժեշտ տեղեկատվություն և ցուցումներ ստանալու համար: Տեխնիկական առաջադրանքի մշակման ընթացքում պատվիրատուն խորհրդատուին կտրամադրի ոչ միայն տեխնիկական առաջադրանքի մշակման համար անհրաժեշտ տեղեկատվություն, այլ նաև լրացուցիչ տեղեկատվություն ՀՀ սոցիալական պաշտպանության ոլորտի Միասնական տեղեկատվական համակարգի, ինչպես տեխնիկական, այնպես էլ կիբեռանվտանգությանը վերաբերող ստանդարտների, ինչպես նաև ՀՀ սոցիալական պաշտպանության ոլորտի Միասնական տեղեկատվական համակարգի հետ «Աշխատանքի էլեկտրոնային բորսա» ՏՀ-ի փոխգործակցության վերաբերյալ:**

«Աշխատանքի էլեկտրոնային բորսա» ՏՀ-ի տեխնիկական առաջադրանքի լրամշակման գործընթացում Խորհրդատուն կարող է Հաճախորդի հետ սերտ համագործակցությամբ շտկել և լրացնել ՏՀ-ի մշակման տեխնիկական առաջադրանքի կառուցվածքը՝ ապագա տեղեկատվական համակարգի մոդուլների նկարագրության մեջ պահպանելով առաջարկվող ՏՏ և տեխնիկական լուծումների մանրամասները։

1. **Ծառայությունների մատուցման վայրը**

Ծառայությունների մատուցման ժամանակ Խորհրդատուն պետք է գտնվի Պատվիրատուի գրասենյակում (ՀՀ, ք. Երևան, Ուլնեցու 68 հասցեով) յուրաքանչյուր աշխատանքային օրվա ընթացքում 4 ժամից ոչ պակաս և մասնակցի դեմ առ դեմ հանդիպումներին։ Բացի այդ հանդիպումներից՝ ըստ անհրաժեշտության կարող են անցկացվել առցանց հանդիպումներ ևս։

1. **Առաջադրանքի կատարման արդյունքները**

**Արդյունք 1:** Անհատական խորհրդատուի հաշվետվություն:

**Ժամկետներ:** Համաձայնագիրն ուժի մեջ մտնելու օրվանից ոչ ուշ, քան 30 օրացուցային օր:

**Անհատական խորհրդատուի հաշվետվություն:** Հաշվետվությունը պետք է ներառի «Աշխատանքի էլեկտրոնային բորսա» պետական հարթակի նախագծման, փորձարկման, տեղադրման և ներդրման տեխնիկական առաջադրանքը, որը մշակված է սույն տեխնիկական առաջադրանքի 4.2-րդ կետում նշված կառուցվածքի համաձայն և լրամշակված խորհրդատուի և պատվիրատուի համատեղ աշխատանքի արդյունքում։ Հաշվետվությունը պետք է ներկայացվի հայերեն և անգլերեն լեզուներով, տպագիր տեսքով (երկու օրինակ՝ յուրաքանչյուր լեզվով մեկական) և էլեկտրոնային տարբերակով։

Փաստաթղթերի սևագիր տարբերակները խորհրդատուի կողմից պետք է ներկայացվեն պատվիրատուին ոչ ուշ, քան խորհրդատուի կողմից Արդյունք 1-ի տրամադրման սահմանված ժամկետից 10 օրացուցային օր առաջ։ Պատվիրատուն՝ խորհրդատուի կողմից Արդյունք 1-ի սահմանված ժամկետից 5 օրացուցային օր առաջ պետք է ներկայացնի իր մեկնաբանությունները խորհրդատուին՝ լրամշակման համար (առկայության դեպքում)։ Լրամշակումներից հետո խորհրդատուն պետք է Արդյունք 1-ի սահմանված ժամկետից 2 օրացուցային օր առաջ պատվիրատուին ներկայացնի փաստաթղթերի վերջնական տարբերակը՝ հաստատման համար։

Արդյունք 1-ի շրջանակներում խորհրդատվական ծառայությունների տրամադրումից հետո (Պատվիրատուի կողմից հաստատվելուց հետո) պատվիրատուն՝ ի դեմս ԾԻԽ-ի և խորհրդատուն ստորագրում են ծառայությունների ընդունման երկկողմանի ակտ, որը հիմք է հանդիսանում վճարումների իրականացման համար:

Առաջադրանքի կատարման ընդհանուր ժամկետը 30 օրացուցային օր է:

1. **Անհատական խորհրդատուի որակավորման պահանջները**

Խոչհրդատուի որակավորումը և փորձը պետք է համապատասխանեն հետևյալ պահանջներին․

* 1. Առնվազն 3 տարվա աշխատանքային փորձ որպես անհատական խորհրդատու կամ կոնսորցիումի մաս՝ ծրագրային ապահովման մշակման/ծրագրավորման և բիզնես գործընթացների վերլուծության ոլորտում։ Զբաղվածության ոլորտում կամ աշխատաշուկայում տեղեկատվական հարթակի ստեղծման մասնակցությունը, որը համադրելի է Աշխատանքի էլեկտրոնային բորսա պետական հարթակի հետ, կդիտվի որպես առավելություն։
	2. Վերջին 5 տարիների ընթացքում (2017-2022թթ.) Հայաստանի Հանրապետությունում կամ ԵԱՏՄ և ԵՄ երկրներում առնվազն 2 պայմանագրերի հաջող իրականացում, որոնք նախատեսում են նման տեղեկատվական համակարգերի գործարկման տեխնիկական աջակցության մշակում, տեղադրում և տրամադրում: Տարբեր աղբյուրներից (ներքին և արտաքին) ավտոմատացված տվյալների հավաքագրման փորձ, որը ներառում է հաշվետվությունների մշակումը, պահպանումը և վարումը, կհամարվի նմանատիպ փորձ, եթե այն ունի տվյալների համադրելի ծավալ և կառուցվածք, մասշտաբներ և անվտանգության միջոցներ: